Smetana afsluttede første akt i marts 1881 og anden akt i april 1882. Operaen blev uropført den 29. oktober 1882 på ''Nové České Divadlo'' (Nyt tjekkisk teater) i [[Prag]]. Premieren var ikke vellykket; iscenesættelsen voldte vanskeligheder med meget forskelligt udseende sangere, som ifølge historien skulle ligne hinanden. På trods af spændingerne mellem librettist og komponist, mødte Krásnohorská op ved premieren og forsvarede Smetana og tav overfor den kritik, der blev rettet mod librettoen af de forandringer, Smetana havde foretaget, og som hun ikke kendte til eller havde godkendt.<ref>[[Christopher Fifield|Fifield, Christopher]], "Smetana and ''The Devil's Wall''" (februar 1987). ''The Musical Times'', ''128'' (1728): s. 78-80.</ref>
Musik Kultur